KOMISSION ASETUS (EY) N:o 1410/2004
annettu 2 päivänä elokuuta 2004
Saksan interventioelimen hallussa olevan rukiin vientiä koskevan pysyvän tarjouskilpailun avaamisesta annetun asetuksen (EY) N:o 1185/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksella (EY) N:o 1185/2004 (2) avataan Saksan interventioelimen hallussa olevan 1 000 000 ruistonnin vientiä koskeva pysyvä tarjouskilpailu.
(2)
Koska tarjouskilpailu on avattu kaikkiin kolmansiin maihin vientiä varten, vientivakuuden vapauttamismenettelyä olisi yksinkertaistettava.
(3)
Nykyisessä markkinatilanteessa pysyvää tarjouskilpailua on aiheellista muuttaa vanhimpien käytettävissä olevien erien huomioon ottamiseksi.
(4)
Sen vuoksi on syytä muuttaa asetus (EY) N:o 1185/2004.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1185/2004 seuraavasti:
1)
Poistetaan 8 artiklan 2 kohdan toinen ja kolmas alakohta sekä 3 kohta.
2)
Korvataan liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Asetuksen 1 artiklan 1 kohtaa sovelletaan 1 päivänä heinäkuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 2004.